Izziņa par atzinumos sniegtajiem iebildumiem

|  |
| --- |
| **Grozījumi Ministru kabineta 2012.gada 31.jūlija noteikumos Nr. 523 „Noteikumi par budžeta pieprasījumu izstrādāšanas un iesniegšanas pamatprincipiem”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Nav | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2021.gada 27.janvārī nosūtīts elektroniskai saskaņošanai | |
|  |  | |
| Saskaņošanas dalībnieki | Valsts prezidenta kanceleja, LR Saeimas administrācija, Valsts kanceleja, Korupcijas novēršanas un apkarošanas birojs, LR Tiesībsargs, Sabiedrības integrācijas fonds, Sabiedrisko pakalpojumu regulēšanas komisija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Zemkopības ministrija, Satiksmes ministrija, Labklājības ministrija, Tieslietu ministrija, Vides aizsardzības un reģionālās attīstības ministrija, Veselības ministrija, Valsts kontrole, Pārresoru koordinācijas centrs, Augstākās tiesas administrācija, LR prokuratūras administrācija, Centrālā vēlēšanu komisija, Centrālā zemes komisija un Nacionālā elektronisko plašsaziņas līdzekļu padome, Latvijas Pašvaldību savienība, Latvijas Brīvo arodbiedrību savienība | |
| Saskaņošanas dalībnieki izskatīja šādu ministriju (citu institūciju) iebildumus | Aizsardzības ministrijas, Tieslietu ministrijas, Vides aizsardzības un reģionālās attīstības ministrijas un Iekšlietu ministrijas iebildumus |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | | **4** | | 5 |
| 1. |  | **Aizsardzības ministrija (iebildums)**  Noteikumu projekta 9.punkts paredz svītrot saistību veidu “pārējās valsts budžeta investīcijas” un saskaņā ar noteikumu projekta anotāciju turpmāk tiem paredzētie izdevumi tiks atspoguļoti pie saistību veida “citas ilgtermiņa saistības”. Norādām, ka, pārstrukturizējot ilgtermiņa saistību veidus kārtējā gada ietvaros, tas radīs apjomīgu papildus administratīvo slogu iestādēm, jo būs nepieciešams atvērt jaunus kontus Valsts kasē, pārceļot finansējumu starp saistību veidiem, kā arī, veicot faktisko izdevumu pārgrāmatošanu uz jaunajiem kontiem.  Lūdzam, precizēt noteikumu projekta anotāciju, nosakot, ka grozījumi Ministru kabineta 2012.gada 31.jūlija noteikumos Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” stājas spēkā ar to pieņemšanu, un pirmo reizi tos piemēro 2021.gadā, sagatavojot valsts budžeta likuma projekta 2022.gadam paskaidrojumus. | | **Ņemts vērā** | | Anotācijas sadaļa, kur tiek skaidrotas izmaiņas noteikumu projekta 9.punktā papildināta ar teikumu:  "Šīs izmaiņas pirmo reizi tiks piemērotas 2021. gadā, sagatavojot valsts budžeta likuma projekta 2022. gadam paskaidrojumus." |
| 2. |  | **Tieslietu ministrija (iebildums)**  Projekta 5. punktā izteiktais Ministru kabineta 2012. gada 31. jūlija noteikumu Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" (turpmāk – noteikumi Nr.523) 14.punkts paredz, ka turpmāk aktualizēto sarakstu ar budžeta programmu (apakšprogrammu) nosaukumiem un numerāciju Finanšu ministrija publicēs savā tīmekļa vietnē, bet noteikumos Nr. 523 tas netiks uzskaitīts. Lūdzam papildināt projekta sākotnējās (ex – ante) ietekmes novērtējuma ziņojumu (turpmāk – anotācija) ar izvērstāku skaidrojumu minētajām izmaiņām, ievērojot to, ka Finanšu ministrijas tīmekļa vietnē publiskotajai informācijai ir informatīvs raksturs, kas nav juridiski saistošs. | | **Ņemts vērā**  Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas budžeta apakšprogrammas tiek veidotas saistībā ar to plānošanas periodu – tādējādi katrā nākamajā plānošanas periodā apakšprogrammas vai to nosaukumi var pamainīties. Lai katrā šādā gadījumā nebūtu jāveic grozījumi noteikumos Nr. 523 (tādejādi mazinot administratīvo darbu) - aktualizēto sarakstu ar budžeta programmu (apakšprogrammu) nosaukumiem un numerāciju Finanšu ministrija publicēs savā tīmekļa vietnē. Vēršam uzmanību, ka ministrijas tai plānoto budžeta programmu (apakšprogrammu) numerāciju un nosaukumus atsevišķi saskaņo ar Finanšu ministriju. | | Anotācija papildināta ar informāciju:  "Tā kā Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas budžeta apakšprogrammas tiek veidotas saistībā ar to plānošanas periodu – tad katrā nākamajā plānošanas periodā apakšprogrammas vai to nosaukumi var pamainīties. Lai katrā šādā gadījumā nebūtu jāveic grozījumi noteikumos Nr. 523 (tādejādi mazinot administratīvo darbu) - turpmāk aktualizētais saraksts ar budžeta programmu (apakšprogrammu) nosaukumiem un numerācijām netiks uzskaitīts noteikumos Nr. 523, bet tiks publicēts Finanšu ministrijas tīmekļa vietnē. " |
| 3. |  | **Tieslietu ministrija (iebildums)**  Lūdzam papildināt anotāciju par izvērstāku skaidrojumu attiecībā uz projekta 7. punktā ietverto noteikumu Nr. 523 41. punkta otro teikumu. Vienlaikus lūdzam izvērtēt, vai projektā ietvertais regulējums nebūs pretrunā ar noteikumu Nr. 523 aktuālajā redakcijā ietverto 41. punktu, kas noteic, ka ministrija budžeta pieprasījumus un paskaidrojumus sagatavo un iesniedz atbilstoši šo noteikumu pielikumos noteiktajām veidlapām.  Papildus vēršam uzmanību, ka saskaņā ar Likuma par budžetu un finanšu vadību 17.panta pirmo daļu un šā likuma 17. panta otrās daļas 5. punktu Ministru kabinets nosaka pamatprincipus, tostarp budžeta pieprasījumu veidlapas, saskaņā ar kuriem ministrijas un citas centrālās valsts iestādes izstrādā un iesniedz Finanšu ministrijai budžeta pieprasījumu. Ievērojot minēto, lūdzam atbilstoši precizēt projektu, nepārkāpjot, bet atbilstoši izpildot Likumā par budžetu un finanšu vadību Ministru kabinetam ietverto pilnvarojumu. | | **Ņemts vērā.**  Noteikumu projekts papildināts ar 38.2 pielikumu - veidlapu Nr. 28 "Valsts budžeta izdevumi investīcijām".  Katru gadu noteikumos Nr. 523 noteiktās veidlapas tiek aktualizētas un publicētas Finanšu ministrija tīmekļa vietnē – kārtējām gadam norādot budžeta pieprasījumu veidlapās informācijas sniegšanas gadus un izmaiņas (ja tādas ir) ekonomiskās klasifikāciju kodos (EKK). | | Noteikumu projekts papildināts ar punktu:  "18. Izteikt 38.2 pielikumu šādā redakcijā: (..)".  Anotācija papildināta ar informāciju:  "Katru gadu noteikumos Nr. 523 noteiktās veidlapas tiek aktualizētas un publicētas Finanšu ministrija tīmekļa vietnē – kārtējām gadam norādot budžeta pieprasījumu veidlapās informācijas sniegšanas gadus un izmaiņas (ja tādas ir) ekonomiskās klasifikāciju kodos (EKK)." |
| 4. |  | **Tieslietu ministrija (iebildums)**  No anotācijas secināms, ka Finanšu ministrijas piedāvātie grozījumi izriet no Likumā par budžetu un finanšu vadību veiktajiem grozījumiem (likumprojekts Nr.814/Lp13), kas stājās spēkā 2021. gada 1.janvārī. Minētā likumprojekta anotācijā grozījumu nepieciešamība pamatota ar to, ka neieciešams precizēt budžeta paskaidrojumu sadaļā sniedzamo informāciju un tās struktūru, attiecīgi to padarot pārskatāmāku un viegli uztveramu un lietojamu jebkuram sabiedrības loceklim, tādējādi sniedzot skaidrāku priekšstatu par gadskārtējo valsts budžetu.  Vēršam uzmanību, ka ar Ministru kabineta 2016. gada 30. augusta noteikumiem Nr.576 "Grozījumi Ministru kabineta 2012. gada 31.jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem"" budžeta pieprasījuma paskaidrojumā ieviestas politikas un resursu vadības kartes ar praktiski identisku mērķi – pilnveidot budžeta paskaidrojumus, lai tie būtu pārskatāmi, kā arī sniegtu sabiedrībai uztveramu informāciju par budžetu kā politikas realizācijas instrumentu.  Šobrīd Finanšu ministrija šīs resursu vadības kartes izmanto vienotai budžeta izdevumu vizualizācijai sabiedrībai pārskatāmā veidā. Ņemot vērā minēto, uzskatām, ka jauno grozījumu nepieciešamības argumentēšana ar informācijas uztveramības uzlabošanu ir vērtējama kritiski. Tāpat arī norādāms, ka šādu izmaiņu ieviešana radīs papildu iekšējo administratīvo slogu, kas ir pretrunā ar Ministru kabineta 2017. gada 24. novembra rīkojumu Nr. 701 "Par Valsts pārvaldes reformu plānu 2020". Minētajā plānā kā viens no publiskā finansējuma izlietojuma efektivitātes atspoguļošanas veidiem tiek piedāvāts papildināt valsts budžeta datu vizualizāciju ar jauniem rīkiem, sniedzot arvien plašāku informāciju par budžeta ieņēmumu un izdevumu ietekmi uz katru iedzīvotāju.  Ņemot vērā minēto, uzskatām, ka budžeta pieprasījuma paskaidrojumā nav atbalstāma satura sadrumstalošana, ieviešot jaunu veidlapu Nr. 28, kas ietverta projekta 16.punktā, tādējādi apgrūtinot ne tikai budžeta pieprasījuma paskaidrojuma sagatavošanu, bet arī uztveramību. Minētais paskaidrojums ir apjomīgs un specifiskas struktūras dokuments, tāpēc sabiedrības informēšanas uzlabošana nevar tikt panākta ar jaunu veidlapu ieviešanu šajā struktūrā, bet būtu jāmeklē citi efektīvas komunikācijas veidi. | | **Panākta vienošanās**  Likums par budžetu un finanšu vadību, kas ir spēkā no 2021.gada 1.janvara, noteic, ka gadskārtējā valsts budžeta likuma projekta (budžeta likumprojektu paketes) paskaidrojumi ietver informāciju par galvenajiem plānotajiem valsts budžeta investīciju virzieniem kārtējā saimnieciskajā gadā, to mērķiem un sagaidāmajiem rezultātiem (21.pants). Finanšu ministrs, kas ir atbildīgs par gadskārtējā valsts budžeta likuma projekta un tam pievienojamo paskaidrojumu izstrādāšanu, nodrošina minēto, pamatojoties uz ministriju iesniegtajiem budžeta pieprasījumiem (19.pants). Tādējādi augstāk minētā likumdevēja griba budžeta paskaidrojumos iekļaut informāciju par investīcijām nav izpildāma bez ministriju iesaistes.  Vienlaikus vēršam uzmanību, ka jaunās veidlapas struktūra ir veidotā tā, lai budžeta paskaidrojumos aprakstošo informāciju norādīt atsevišķi no detalizētās informācijas. Tādējādi katrs lietotājs varēs iepazīties ar tieši viņu interesējošo informāciju –aprakstu par būtiskākajiem plānotajiem investīciju mērķiem un virzieniem, vai par detalizētākiem investīciju projektiem un pasākumiem katrā resorā. | |  |
| 5. |  | **Vides aizsardzības un reģionālās attīstības ministrija (iebildums)**  08.01.2021.  Vēlamies vērst uzmanību uz to, ka investīcijas ne vienmēr tiek plānotas kā pamatkapitāls, un kā piemēru var minēt Emisijas kvotu izsolīšanas instrumenta (EKII) projektus, kas vairumā pēc būtības ir izteikti investīciju projekti. Ja finansējuma saņēmējs ir komercsabiedrība, biedrība/nodibinājums, tad finansējums investīciju veikšanai tiek plānots un aizskaitīts, izmantojot izdevumu kodu "Subsīdijas un dotācijas", ja finansējuma saņēmējs ir pašvaldība vai atvasināta publiska persona, tad finansējums investīciju veikšanai tiek plānots un aizskaitīts, izmantojot izdevumu kodu "Transferti citiem budžetiem noteiktam mērķim". Ņemot vērā minēto, uzskatām, ka jaunais regulējums neatspoguļos patieso investīciju apjomu.  03.02.2021.  Vēlamies vērst uzmanību uz to, ka no anotācijas precizējumiem izriet, ka valsts iestāžu iegādātos pamatlīdzekļus pamatfunkciju izpildes nodrošināšanai (EKK 5000 izdevumu ietvaros) būtu jādefinē kā “valsts budžeta investīcijas”/“investīciju projekti”. Nav arī ņemts vērā, ka investīcijas ne vienmēr tiek plānotas kā pamatkapitāls, bet pēc būtības ir izteikti investīciju projekti. Uzskatām, ka jaunais regulējums neatspoguļos patieso investīciju apjomu.  No minētā secināms, ka mērķis ieviest Valsts kontroles revīzijas Nr. 2.4.1-7/2016 "Budžeta plānošana Latvijā – vai esošā pieeja ir efektīva” ieteikumu (“Lai Saeimai un sabiedrībai tiktu sniegta pilnīga un patiesa informācija par publiskajām investīcijām, aicinām Finanšu ministriju korekti apzināt, kādas ir valstī veiktās publiskās investīcijas, un uzlabot budžeta paskaidrojumos sniegto informāciju, t.sk. uzrādot informāciju par plānotajiem publisko investīciju projektiem sadalījumā pa nozarēm." ) un nodrošināt Likuma par budžetu un finanšu vadību 21.panta izpildi netiks sasniegts atbilstošā kvalitātē.  Atbalstam arī citu ministriju kolēģu viedokli: ”Jauno grozījumu nepieciešamības argumentēšana ar informācijas uztveramības uzlabošanu ir vērtējama kritiski. Šādu izmaiņu ieviešana radīs papildu iekšējo administratīvo slogu, kas ir pretrunā ar Ministru kabineta 2017. gada 24. novembra rīkojumu Nr. 701 "Par Valsts pārvaldes reformu plānu 2020".  Ņemot vērā minēto, uzskatām, ka budžeta pieprasījuma paskaidrojumā nav atbalstāma satura sadrumstalošana, ieviešot jaunu veidlapu Nr. 28, tādējādi apgrūtinot ne tikai budžeta pieprasījuma paskaidrojuma sagatavošanu, bet arī uztveramību. Budžeta paskaidrojums ir apjomīgs un specifiskas struktūras dokuments, tāpēc sabiedrības informēšanas uzlabošana nevar tikt panākta ar jaunu veidlapu ieviešanu šajā struktūrā, bet būtu jāmeklē citi efektīvas komunikācijas veidi.”. | | **Panākta vienošanās:**  Termins “budžetu investīcijas” kopš 2021.gada 1.janvāra ir definēts Likumā par budžetu un finanšu vadību, tai skaitā lai ieviestu Valsts kontroles revīzijas Nr.2.4.1-7/2016 “Budžeta plānošana Latvijā – vai esošā pieeja ir efektīva” ieteikumu: “Lai Saeimai un sabiedrībai tiktu sniegta pilnīga un patiesa informācija par publiskajām investīcijām, aicinām Finanšu ministriju korekti apzināt, kādas ir valstī veiktās publiskās investīcijas, un uzlabot budžeta paskaidrojumos sniegto informāciju, t.sk. uzrādot informāciju par plānotajiem publisko investīciju projektiem sadalījumā pa nozarēm.”.  Veicot “investīciju” jēdziena izpēti, secināts, ka publisko investīciju definīcija dažādās valstīs ir ļoti atšķirīga. Par investīcijām visbiežāk uzskata budžeta izdevumus, kas palielina publiskā sektora vērtību. Piemēram, definīcija Igaunijas likumdošanā nosaka, ka par investīcijām uzskata izdevumus, kas plānoti, lai iegādātos vai uzlabotu pamatlīdzekļus, kā arī izdevumi nemateriālajiem aktīviem. Izpētot ārvalstu praksi un pieredzi un adaptējot to Latvijas budžeta sistēmai,  likuma tika noteikts, ka budžetu investīcijas definē kā budžetu izdevumus pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums, vai kas uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem. Budžetu investīciju jēdziens turpmāk LBFV un uz tā pamata izdoto normatīvo aktu kontekstā tiks lietots attiecībā uz LBFV noteikto budžetu (valsts, pašvaldību, valsts budžeta daļēji finansēto atvasināto publisko personu, budžeta nefinansēto iestāžu) veiktajiem izdevumiem pamatkapitāla palielināšanai. Precizējot investīciju definīciju likumā, atbilstoši tai tiek precizēta arī budžeta paskaidrojumu sadaļa “Valsts budžeta izdevumi investīcijām”, norādot tajā tieši valsts budžeta iestāžu veiktos izdevumus pamatkapitāla palielināšanai[[1]](#footnote-1).  Anotācija papildināta ar skaidrojumu par veidlapas aizpildīšanu – veidlapā ministrijas norāda valsts budžeta investīciju sadalījumu pa programmām (apakšprogrammām), katrā no tām sniedzot informāciju par resora ieskatā būtiskākiem investīciju projektiem/pasākumiem/objektiem, savukārt pārējos izdevumus pamatkapitāla veidošanai programmas (apakšprogrammās) ietvaros norāda kopsummā bez detalizētā atšifrējuma.  Informācija par ministrijas veiktajām būtiskajām aktivitātēm (kas nav klasificējama kā pamatkapitāla palielināšana un līdz ar to netiks iekļauta investīciju veidlapa) kā līdz šim tiks ietverta konkrētā resora budžeta paskaidrojumu sadaļā, kur tiek visaptveroši skaidrotas katras budžeta programmas (apakšprogrammas) galvenās aktivitātes. | | Papildināta anotācija. |
| 6. |  | **Iekšlietu ministrija (iebildums)**  Saskaņā ar Likumu par budžetu un finanšu vadību budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem  Ievērojot minēto, lūdzam papildināt projekta anotāciju ar skaidrojumu, kādi izdevumi pamatkapitāla veidošanai neattiecas uz budžetu investīcijām. Ja netiek piemēroti vienoti principi, rodas neskaidrība, vai valsts budžetā plānotajiem izdevumiem pamatkapitāla veidošanai jāsakrīt ar projekta anotācijas pielikuma II sadaļas “Valsts pamatbudžeta izdevumi investīcijām no n līdz n+3 gadam” kopsummu attiecīgajā gadā. | | **Ņemts vērā**  Budžetu investīciju jēdziens tika ieviests tieši ar tādu mērķi, lai būtu vienoti un nepārprotami skaidri principi par to, kas ir un kas nav valsts budžeta investīcijas. Papildināta anotācija ar atbilstošo skaidrojumu | | Papildināta anotācija:  “Ņemot vērā no 2021.gada 1.janvara Likumā par budžetu un finanšu vadību iekļauto budžetu investīciju definīciju, resoram valsts budžetā plānotajiem izdevumiem pamatkapitāla veidošanai jāsakrīt ar Veidlapas Nr. 28 II sadaļas “Valsts pamatbudžeta/speciālā budžeta izdevumi investīcijām no n līdz n+3 gadam” kopsummu attiecīgajā gadā.” |
|  |  | **Labklājības ministrija (priekšlikums)**  Saskaņā ar MK noteikumiem Nr.523, Labklājības ministrijai, sagatavojot budžeta pieprasījumu, jāiesniedz veidlapas Nr.10 (pb) “Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins”(21.pielikums) un Nr.10 (sb) “Valsts pensiju, sociālās apdrošināšanas pabalstu un valsts budžeta maksājumu izdevumu aprēķins” (22.pielikums). Ņemot vērā, ka uz šo brīdi vairākiem pabalstu veidiem ir redakcionāli precizēti nosaukumi (piemēram, likumdošanā vārds “invalīds” ir aizstāts ar vārdiem “persona ar invaliditāti” u.c.), kā arī salīdzinoši ar iepriekšējiem gadiem ir ieviesti jauni valsts sociālo pabalstu veidi, tai skaitā izveidota jauna pamatbudžeta apakšprogramma 20.04.00 “Bēgļa un alternatīvo statusu ieguvušo personu pabalsti un citi atbalsta pasākumi”, kuras ietvaros tiek izmaksāts bēgļu pabalsts, lūdzam rast iesēju esošos noteikumu pielikumus aizstāt ar jauniem pielikumiem.  Vienlaikus, lūdzam precizēt pielikumu tabulu kolonnu nosaukumus, aizstājot vārdus “Skaits (vid.mēn.) ” ar vārdiem “Saņēmēju skaits (vid.mēn.) ”. | | **Ņemts vērā** | |  |
| Atbildīgā amatpersona | | |  | |
|  | | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ieva Klinsone

Finanšu ministrijas Budžeta politikas attīstības departamenta

Budžeta metodoloģijas nodaļas vecākā eksperte,

Tālr. 67095531, [ieva.klinsone@fm.gov.lv](mailto:ieva.klinsone@fm.gov.lv)

Ludmila Jevčuka

Finanšu ministrijas Budžeta politikas attīstības departamenta,

Budžeta metodoloģijas nodaļas vadītāja,

Tālr. 67095442, [ludmila.jevcuka@fm.gov.lv](mailto:ludmila.jevcuka@fm.gov.lv)

1. Informācija pieejama arī attiecīgo grozījumu Likumā par budžetu un finanšu vadību (likumprojekts 814/Lp13) anotācijā: [Latvijas Republikas Ministru Kabinets: Tiesību aktu projekti (mk.gov.lv)](http://tap.mk.gov.lv/lv/mk/tap/?pid=40492578&mode=mk&date=2020-09-30) [↑](#footnote-ref-1)